section_heading: Vakuf
paragraph_text: Iz zahvalnosti za ono što su učinili za Gradačac, a da bi se sačuvala uspomena na Husein-kapetana i gradačačke kapetane Mehmeda, Osmana i Murata, u džamiji Husejniji sačuvala se višestoljetna tradicija. Naime, petkom poslije džumanskog sunneta, a prije ezana i hutbe, mujezin uči tekst na turskom jeziku, kojim se prisutni vjernici pozivaju da kapetanima prouče Fatihu.